

Mestna občina Velenje, Titov trg 1, Velenje, skladno z 52. členom Zakona o stvarnem premoženju države in samoupravnih lokalnih skupnosti (Ur. list RS, št. 11/18, 79/18, 61/20 – ZDLGPE in 175/20) in 19. členom Uredbe o stvarnem premoženju države in samoupravnih lokalnih skupnosti (Ur. list RS, št. 31/18) objavlja

**NAMERO O SKLENITVI NEPOSREDNE PRODAJNE POGODBE**

**(****nepremičnine z ID znakom parcela** **964 1722/7, 1800/20, 3591/22, 1800/22, 1800/24)**

1. **Naziv in sedež lastnika nepremičnine:**

Mestna občina Velenje, Titov trg 1, 3320 Velenje.

1. **Predmet prodaje:**

Predmet prodaje so naslednje nepremičnine z ID znakom parcela:

* 964 1722/7 velikosti 20 m2,
* 964 3591/22 velikosti 84 m2,.
* 964 1800/20 velikosti 29 m2,
* 964 1800/22 velikosti 99 m2,
* 964 1800/24 velikosti 76 m2,

ki v naravi predstavljajo zelenico in se prodajajo kot celota.

Na nepremičnini z ID znakom parcela 964 1800/20 so vknjižene naslednje služnosti:

* ID pravice 11009591: služnostna pravica prekopa zaradi izgradnje kanalizacijskega in vodovodnega priključka in vzdrževanja teh priključkov, vse v korist Nataše Ribezel Šket in Stanislava Šketa, Koroška 19, Velenje in njunih pravnih naslednikov,
* ID pravice 11009592: služnostna pravica prekopa zaradi izgradnje kanalizacijskega in vodovodnega priključka in vzdrževanja teh priključkov, vse v korist Nataše Ribezel Šket in Stanislava Šketa, Koroška 19, Velenje in njunih pravnih naslednikov.

Na nepremičnini z ID znakom parcela 964 1800/22 so vknjižene naslednje služnosti:

* ID pravice 11009591: služnostna pravica prekopa zaradi izgradnje kanalizacijskega in vodovodnega priključka in vzdrževanja teh priključkov, vse v korist Nataše Ribezel Šket in Stanislava Šketa, Koroška 19, Velenje in njunih pravnih naslednikov,
* ID pravice 11009592: služnostna pravica prekopa zaradi izgradnje kanalizacijskega in vodovodnega priključka in vzdrževanja teh priključkov, vse v korist Nataše Ribezel Šket in Stanislava Šketa, Koroška 19, Velenje in njunih pravnih naslednikov.

Na nepremičnini z ID znakom parcela 964 1800/24 so vknjižene naslednje služnosti:

* ID pravice 11009591: služnostna pravica prekopa zaradi izgradnje kanalizacijskega in vodovodnega priključka in vzdrževanja teh priključkov, vse v korist Nataše Ribezel Šket in Stanislava Šketa, Koroška 19, Velenje in njunih pravnih naslednikov,
* ID pravice 11009592: služnostna pravica prekopa zaradi izgradnje kanalizacijskega in vodovodnega priključka in vzdrževanja teh priključkov, vse v korist Nataše Ribezel Šket in Stanislava Šketa, Koroška 19, Velenje in njunih pravnih naslednikov.
* ID pravice 11179052: služnostna pravica izgradnje dovozne ceste, nemotenega dostopa, prehoda oseb in dovoza oziroma prevoza z motornimi vozili ali s stroji za izgradnjo dovozne ceste v korist Katarine Geršak, Koroška cesta 13 e, Velenje,
* ID pravice 11179053: služnostna pravica izgradnje dovozne ceste, nemotenega dostopa, prehoda oseb in dovoza oziroma prevoza z motornimi vozili ali s stroji za izgradnjo dovozne ceste v korist Davida Geršaka, Koroška cesta 13 e, Velenje,

Služnostne pravice z ID pravico 11179052 in ID pravico 11179053 sta v postopku izbrisa iz zemljiške knjige.

Nepremičnine se prodajajo po načelu »videno-kupljeno«, zato morebitne reklamacije po končani prodaji ne bodo upoštevane.

1. **Vrsta pravnega posla in sklenitev pogodbe**

Prodaja nepremičnin je po metodi neposredne pogodbe. Pogodba mora biti sklenjena v roku 15 dni po pozivu Mestne občine Velenje. V kolikor pogodba ni sklenjena v danem roku, lahko Mestna občina Velenje odstopi od sklenitve posla.

1. **Najnižja ponudbena cena**

Najnižja ponudbena cena za nepremičnino mora biti **25,80** **EUR/m2.**

Izhodiščna cena je določena na podlagi primerjalne cene Cenitvenega poročila o oceni vrednosti nepremičnin št. C-1831.23, z dne 16. 5. 2023, ki ga je izdelal stalni sodni cenilec in izvedenec gradbene stroke Anton Apat, univ. dipl. inž. grad.

1. **Rok za prejem ponudbe**

Ponudbo lahko oddajo pravne ali fizične osebe, ki v skladu s pravnim redom Republike Slovenije lahko postanejo lastniki nepremičnin.

Upoštevane bodo ponudbe, ki bodo prispele v zaprtih kuvertah na naslov: Mestna občina Velenje, Titov trg 1, 3320 Velenje, **do vključno 5. 6. 2024.** Na sprednji strani kuverte mora biti navedeno: **»NE ODPIRAJ - ponudba za nakup nepremičnin 964 1722/7, 1800/20, 3591/22, 1800/22, 1800/24«.** Na zadnji strani kuverte mora biti naveden naziv in naslov ponudnika.

Ponudbe, prispele po izteku zgoraj navedenega roka, bodo izločene iz postopka.

Odpiranje ponudb bo javno in bo potekalo v sejni sobi št. 107.1, dne 6. 6. 2024 ob 12. uri.

Ponudniki bodo o rezultatih zbiranja ponudb obveščeni najkasneje 7 dni po zaključenem odpiranju ponudb.

1. **Sestavine ponudbe in rok za sklenitev prodajne pogodbe**

Ponudnik pri oddaji ponudbe izpolni obrazec »PONUDBA ZA NAKUP NEPREMIČNINE«, ki je v prilogi namere.

Ponudbe pod izhodiščno ceno ne bodo upoštevane.

V kolikor bo prispelo več ponudb, se s ponudniki opravijo dodatna pogajanja o ceni in se z najugodnejšim ponudnikom sklene prodajna pogodba.

1. **Plačilo kupnine**

Kupnino mora kupec plačati v roku 15 dni od izstavitve računa s strani prodajalca, ki ga bo prodajalec izstavil na podlagi sklenjene prodajne pogodbe. Plačilo kupnine v tem roku je bistvena sestavina prodajne pogodbe.

1. **Kontaktna oseba in možnost ogleda**

Informacije o stvarnem in pravnem stanju nepremičnin ter informacije o ogledih dobijo interesenti na Mestni občini Velenje, Urad za urejanje prostora, Brigita Felicijan, tel. št. 03 8961 644, vsak ponedeljek, sredo in petek od 9:00 do 11:00, do zaključka te objave. Za ogled se je treba dogovoriti.

1. **Ustavitev postopka do sklenitve prodajne pogodbe**

Mestna občina Velenje si pridržuje pravico, da lahko do sklenitve pravnega posla postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

1. **Drugi pogoji in posebnosti prodajne pogodbe**

Iz lokacijske informacije št. 4780-0025/2023 z dne 10. 5. 2024 izhaja, da imajo nepremičnine status stavbnega zemljišča, po podrobnejši namenski stanovanjske površine (SS), oznaka prostorske enote VE1/045, VE1/275, VE1/278, varovalni pasovi in omejitve:

- erozijsko območje: opozorilno območje - običajni zaščitni ukrepi

- varovalni pas lokalne zbirne ceste (LZ)

- varovalni pas železnice: regionalna proga

- varovalni pas železnice: postajni tir

- varovalni pas vodovoda: sekundarno omrežje

- varovalni pas vodovoda: terciarno omrežje

- varovalni pas kanalizacije: mešani vod

- varovalni pas kanalizacije: meteorni vod

- varovalni pas komunikacij: trasa

Vse stroške v zvezi s pogodbo: dajatve, notarska overitev, stroški vknjižbe lastninske pravice v zemljiško knjigo, stroške cenitvenega poročila v višini 187,50 EUR, stroške parcelacije nepremičnin v višini 2.171,60 EUR, kot tudi morebitne druge stroške, ki bi nastali v zvezi s prodajo, poravna kupec.

Številka zadeve: 4780-0025/2023

Datum: 10. 5. 2024

Pripravil: Peter DERMOL

Brigita FELICIJAN župan Mestne občine Velenje